pandestegt spidskål med flødestuvede linser – kirstenskaarup.dk
kærlighed til kål
Spidskål er blevet danskernes foretrukne kål. Jeg er vokset op med spidskål, som min far dyrkede til perfektion, men indtil for få år siden var der mange danskere, der slet ikke kendte denne kåltype, der går op i en spids i modsætning til den kuglerunde slægtning, hvidkålen. Og i modsætning til hvidkålen er spidskål mindre kompakt og mildere og meget delikat i smagen.
Vil man lokke den lækre smag helt ud af kålen, er det en god idé at stege den langsomt på panden, som jeg foreslår her.
Jeg finder igen og igen mig selv med et spidskål i hånden i supermarkedet. Heldigvis kan spidskål nydes på utallige måder, både rå, dampet, bagt og stegt. Her er en hurtig og velsmagende ret med spidskål og linser.
blomkål er også O.K.
På billedet er to af mine absolut yndlings-kål. Og er DU mere til blomkål end spidskål, kan du på samme måde stege tykke skiver af blomkål på panden.
kål og linser er en god kombination
Sammen med de varme, eksotiske krydderier i den cremede sovs, tilbyder retten en fin palet af smagsnuancer.
proteinerne kommer fra linser
Når jeg udarbejder nye opskrifter, lægger jeg vægt på, at så mange næringsbehov som muligt dækkes. Når man spiser plantebaseret, er det vigtigt at få proteinerne med ind i de fleste måltider. Her har jeg valgt de proteinrige linser, men du kan også bruge kikærter eller bønner, evt. quinoa.
Linser indeholder 26 g protein pr. 100 g linser (kød og kødpålæg indeholder 11-22 g protein pr. 100 g kød). Det giver altså rigtig god mening på alle områder at vælge linser som proteinkilde. De skal oven i købet ikke udblødes som kikærter og bønner. Så de er nemme at få indkorporeret i en ret, også selv om man har travlt – og måske glemt at lægge bønnerne i blød.
I denne ret kan du bruge brune, grønne eller sorte linser. De røde linser på billedet ovenfor er mere velegnede som “tykner” i supper eller sovse, da de koger meget ud.
150 g brune, grønne eller sorte linser
4 kardemommekapsler (evt. 1 tsk stødt)
1 spsk fennikelfrø (evt. 1/2 spsk stødt)
1 spsk spidskommenfrø (evt. 1/2 spsk stødt)
2 1/2 dl mandel-, kokos- eller havrefløde
2 små spidskålshoveder
frisk koriander (evt. persille eller mynte)
Kog linserne møre i rigeligt vand. Kog dem ca. 20 minutter og afdryp dem.
Tag frøene ud af kardemommekapslerne og rist dem på en tør pande sammen med fennikel- og spidskommenfrø. Rist krydderierne til de dufter. Hæld dem over i en morter og stød dem.
Hak løg og hvidløg og svits dem i 2 spsk olie. Svits til løgene er let gyldne. Tilsæt krydderierne, fløden og 1 spsk citronsaft. Lad sovsen tykne lidt.
Kom de afdryppede linser i gryden sammen med et drys salt og peber.
Smag godt til med salt, peber, citronsaft og måske et lille nip sukker.
Skær spidskålene i skiver på den lange led. Vær opmærksom på at de er så tykke, at skiverne holder så godt sammen som muligt.
Læg skiverne i et par spsk godt varm olie og steg dem et øjeblik ved rask varme. Vend dem, når undersiden er gylden. Skru ned for varmen og steg kålen langsomt færdig, til den anden side er gylden.
Anret de stuvede linser i en stor pande eller et stort fad. Læg den stegte kål ovenpå og drys med frisk koriander – eller en anden krydderurt hvis du ikke bryder dig om koriander.
Du kan servere bulgur, couscous eller brune ris til – evt. ristet rugbrød.
linser linser flødestuvede pandestegt blomkål pandestegt spidskål pandestegt spidskål med flødestuvede linser proteiner i linser spidskål spidskål stegt stegt spidskål vegansk hovedret vegetarisk hovedret
« marokkansk påskesuppe med safran og vanilje
mandelfarserede svampe – glædelig påske! »
marts 23, 2018 - 08:40:55
Det bliver da vist dagens ret🤗
Kærlig hilsen Inger
marts 23, 2018 - 09:44:01
Det er jeg beæret over. Jeg håber, at I bliver glade og mætte. Velbekomme!
Kærlige hilsener til jer begge – og god weekend til jer,
marts 28, 2018 - 09:02:15
Du kan tro vi blev glade og mætte. Bestemt en ret jeg vil gentage mange gange. Dejligt med den linsebund, der netop mætter godt. Denne ret har det hele og er nem at gå til.
Kærligste Inger
marts 29, 2018 - 16:17:47
Jeg bliver altid så glad, når jeg får en hilsen som din. Tusind tak! Jeg håber, det bliver en klassiker hos jer.
marts 29, 2018 - 18:26:57
Og i aften fik vi dine rosenkål m. Tranebær samt champignon m. Mandel. Bare så lækkert, siger jyden… vi er godt mætte. Og retterne fungerer fint sammen
Tusind tak, kære Kirsten
marts 31, 2018 - 08:08:23
Skønt at høre, Inger. Tusind tak fordi du melder tilbage. Det er altid SÅ opmuntrende!
Kærlige hilsner til jer begge fra
marts 30, 2018 - 06:11:56
Fik denne ret i aftes og hold da op den spidskål blev lækker. Dog er jeg mere vild med den snittet og i en woork, har du prøvet det ? Var spændt på med linserne og Frede, men han var da godt nok begejstret og ikke så meget for kålen hi hi
Knus Wanda og tak for al den inspiration du giver mig du kære
marts 31, 2018 - 08:10:46
Ja, jeg kender godt spidskål i wok. Der er heldigvis utallige lækre muligheder med den elskede kål.
Og godt at linserne også faldt i smag. Det glæder mig selv om det var på den anden side af bordet!
Flere gode påskehilsener fra
marts 23, 2018 - 09:08:08
Har netop sådan et kål liggende, så den ret er på bordet i weekenden 🙂
Ser frem til smagen af de mange skønne krydderier.
God weekend, Vh Dorit
marts 23, 2018 - 09:45:31
Kære Dorit,
Hvor heldigt! Krydderierne er smagfulde og varmende i det endnu savnede forår! Jeg håber, I bliver glade for retten.
God weekend – og
marts 23, 2018 - 09:35:24
Denne ret sidder lige i øjet, og helt sikkert også i både smagsløg og mave, jeg glæder mig 😋.
Jeg spiser i forvejen også rigtig meget spidskål, men mest rå, så denne ret bliver spændende at prøve.
Kærlig hilsen Jette, 1000 tak for den og rigtig god week-end
marts 23, 2018 - 09:47:34
Det lyder rigtig godt. Det er jeg glad for – forhåbentlig bliver det gensidigt. Jeg syntes selv det er en meget enkel men meget smagfuld ret.
Og selv om spidskål er rigtig fin i rå form, er det rart med lidt variations-muligheder.
Så selv tak – og rigtig god weekend til dig.
marts 23, 2018 - 17:16:27
Uhm, spidskål er godt på mange måder – og denne ser virkelig lækker ud. Godt med mange variationer over spidskåls- (og de andre kålsorter) temaet. Denne variation skal helt sikkert afprøves i nærmeste fremtid, og selv om der endnu ikke er sat dato på, så glæder jeg mig allerede, for den tilhørende stuvning med linser lyder jo også helt fantastisk. 🙂
marts 23, 2018 - 21:43:24
Ja, spidskål er ALTID godt! Jeg håber selvfølgelig, at du vil synes om denne udgave. Og linserne med krydderier synes jeg er gode til den milde kål. I øvrigt kan disse linser bruges i mange andre sammenhænge.
marts 24, 2018 - 11:00:05
Uhmmm Kål af enhver art har altid været lige mig. Tror jeg har prøvet denne før, men den gentages, når jeg har været ude at handle 🙂
marts 24, 2018 - 20:26:29
Hvis du har prøvet denne ret før, kære Wanda, må det være en anden opskrift. Denne her er sprit-ny! God fornøjelse.
marts 25, 2018 - 07:29:21
Tjaaa det er muligt <3
Nå pyt det er jo en fantastisk dejlig opskrift og den skal afprøves.
Anette mathiesen
marts 24, 2018 - 19:07:39
Jeg har lige lavet din opskrift. Hvor smagte det godt selv om jeg brugte piskefløde og grønkål da jeg ikke havde de andre ting. Tak for alle de dejlige ting du deler med os
marts 24, 2018 - 20:28:51
Det er dejligt at høre, at opskriften også fungerer med grønkål. Og du kan altid bruge andre slags fløde end den jeg anbefaler. De opfører sig nogenlunde ens i maden.
Selv tak. Det er en stor glæde at dele!
marts 25, 2018 - 18:59:28
Har lavet din ret, og uhm, den linsesovs er lækker, og den kan passe til så meget andet også, grøntsagsdeller f.eks., så den kommer da på listen over tilbehør til veg.retter:-) Spidskålen får en skøn smag, når den er blevet stegt, jeg havde lidt besvær med at holde kålen samlet, men det ændrede jo ikke smagen.
Tak for idéen.
KH Dorit
marts 26, 2018 - 10:05:48
Det er dejligt at du kan lide linsesovsen. Jeg er også ret glad for den. Og så er den rigtig god som tilbehør til mange hovedretter, der måske mangler lidt ekstra proteiner.
Spidskålen er ikke helt nem at holde sammen. Det kan gå lidt bedre, hvis man skærer den i kvarte. Men ellers gør det jo ikke så meget. Smagen er i alle tilfælde god, som du også siger.
marts 27, 2018 - 06:41:49
Rigtig dejlig ret. Jeg havde ikke fennikelfrø og spidskommen, så jeg brugte ingefærrod og raz el hanout i stedet. Det gik fint, næste gang har jeg fennikelfrø.
For der bliver en næste gang.
marts 27, 2018 - 14:26:15
Det glæder mig. Og det er dejligt at høre, at du ikke har været bange for at bruge andre ingredienser. Det kan man tit gøre. Måske bliver retten lidt anderledes, men hvis man smager til, går det sjældent helt galt!
Det er også godt at høre, at du vil prøve retten igen. Det er altid en god anbefaling.
marokkanske safranbrød – mød brød og bagere i Marrakech
kerne-frikadeller med "bøgeblads"-salat
marokkanske pandekager med svampe, kikærter og spicy sovs april 23, 2018
ovnbagte kartofler, løg og hvidløg april 16, 2018
kerne-frikadeller med “bøgeblads”-salat april 12, 2018
varm “bøgeblads”-spidskål april 12, 2018
pizza med blomkålsbund og svampe, rødløg og jordskokker april 7, 2018
Kirsten Skaarup til persisk linse- og bønnesuppe (Asheh Reshteh)
Lise Madsen til persisk linse- og bønnesuppe (Asheh Reshteh)
Jette Toft Møller til marokkanske pandekager med svampe, kikærter og spicy sovs
Kirsten Skaarup til marokkanske pandekager med svampe, kikærter og spicy sovs
Kirsten Skaarup til marokkanske safranbrød – mød brød og bagere i Marrakech